หนูรถล้ม2เดือนที่แล้ว แล้วนิ้วก้อยมือ มันบวมและเขียว พอมันหายบวมหายเขียว มันยังเจ็บตรงข้อยุ ต้องทำไงคะ
สวัสดีค่ะ อาการนิ้วก้อยที่มือบวมและเขียวหลังการล้มกระแทกนั้น อาจจะเกิดจาก กล้ามเนื้อหรือเส้นเอ็นรอบๆได้รับบาดเจ็บ การมีก้อนเลือดคั่งทำให้เห็นเป็นก้อนสีเขียวนิ่มๆได้ หรือมีการหักหรือเคลื่อนของข้อกระดูกร่วมด้วยโดยถ้าเป็นการบาดเจ็บของกล้ามเนื้อหรือเส้นเอ็นรอบๆที่เป็นไม่มาก มักจะค่อยๆหายได้เอง ยกเว้นว่าถ้ามีารหักหรือเคลื่อนของข้อกระดูกร่วมด้วย ควรต้องได้รับการดามให้เข้าที่ไม่ให้เกิดข้อผิดรูปตามมาในอนาคตจากที่กล่าวมา ถ้าหายบวม หายเขียวแล้ว อาการก็น่าจะดีขึ้น อาการเจ็บปวดที่เป็นอยู่น่าจะค่อยๆดีขึ้นภายใน 1-2 เดือน แต่ถ้ายังเจ็บเรื้อรัง ควรไปพบแพทย์เพื่อตรวจเพิ่มเติมว่ามีการบาดเจ็บที่รุนแรงที่ควรแก้ไขด้วยการเย็บซ่อมแซมหรือการดามกระดูกหรือไม่ เบื้องต้นไม่ไปขยับบริเวณที่เป็นมากนัก ระวังการกระทบกระแทก กินยาแก้ปวดเพื่อบรรเทาอาการได้